wickkiey/tamil-wikipedia-chunked huggingface dataset:
# தமன்னா பாட்டியா

## திரை வாழ்க்கை

தமன்னா இந்தி திரைப்படமான *சந்த் சா ரோஷன் செஹ்ரா* (2005) மூலம் தனது நடிப்பைத் தொடங்கினார். இவர் தெலுங்கு சினிமாவில் *ஸ்ரீ* (2005) மற்றும் தமிழ் சினிமாவில் *கேடி* (2006) மூலம் அறிமுகமானார். 2007 இல் இவர் *ஹேப்பி டேஸ்* மற்றும் *கல்லூரி* படங்களில் நடித்ததன் மூலம் இவரது தொழில் வாழ்க்கை பெரும் முன்னேற்றம் கண்டது. இந்தப் படங்களில் இவர் கல்லூரி மாணவியாக நடித்தது விமர்சன ரீதியாகப் பாராட்டப்பட்டது. இரண்டு படங்களும் பொருளாதார ரீதியாக நல்ல வசூலைப் பெற்றன. இந்த வெற்றி இவரை தமிழ் மற்றும் தெலுங்கு சினிமாவில் முன்னணி நடிகையாக உயர்த்தியது.  
தமன்னாவின் குறிப்பிடத்தக்க தெலுங்கு படங்களில் *கொஞ்சம் இஷ்டம் கொஞ்சம் கஷ்டம்* (2009), *100% லவ்* (2011), *ஊசரவல்லி* (2011), *ராச்சா* (2012), *தட்கா* (2013), *பாகுபலி* (2015), *பெங்கால் டைகர்* (2015), *ஊபிரி* (2016), *பாகுபலி 2* (2017), *எஃப்2: ஃபன் அண்ட் ஃப்ரஸ்ட்ரேஷன்* (2019), *சைரா நரசிம்ம ரெட்டி* (2019), *எஃப்3: ஃபன் அண்ட் ஃப்ரஸ்ட்ரேஷன்* (2022) ஆகியவை அடங்கும். இவரது குறிப்பிடத்தக்க தமிழ் படங்களில் *அயன்* (2009), *பையா* (2010), *சிறுத்தை* (2011), *வீரம்* (2014), *தர்மதுரை* (2016), *தேவி* (2016), *ஸ்கெட்ச்* (2018), *ஜெயிலர்* (2023), *அரண்மனை 4* (2024) ஆகியவை உள்ளன. கூடுதலாக, இவர் *11- டான் இவர்ஸ்* (2021), *நவம்பர் ஸ்டோரி* (2021), *ஜீ கர்தா* (2023), *ஆக்ரி சாச்* (2023), *டூ யூ வாநா பார்ட்னர்* (2025) போன்ற இணையத் தொடர்களில் முன்னணி நடிகையாகப் பணியாற்றியுள்ளார்.
# தமன்னா பாட்டியா

## திரைப்படவியல்

### தொலைக்காட்சி

| ஆண்டு | தலைப்பு | வேடம் | மொழி | குறிப்புகள் | இணைப்புகள் |
| --- | --- | --- | --- | --- | --- |
| *நவம்பர் ஸ்டோரி* | அனுராதா "அனு" கணேசன் | தமிழ் |  |  |  |
| *மாஸ்டர் செஃப் இந்தியா - தெலுங்கு* | வழங்குபவர் | தெலுங்கு | சீசன் 1, எபிசோடுகள் 1-16 |  |  |
| *அகாரி சச்* | இன்ஸ்பெக்டர் அன்யா ஸ்வரூப் | இந்தி |  |  |  |
# தமன்னா பாட்டியா

## திரைப்படவியல்

### இசை காணொளிகள்

| ஆண்டு | தலைப்பு | வழங்குபவர் | ஆல்பம் | இணைப்புகள் |
| --- | --- | --- | --- | --- |
# தமன்னா பாட்டியா

## பிற செயல்பாடுகள்

தமன்னா பாட்டியா நடிப்புக்கு அப்பால் பல்வேறு முயற்சிகளை மேற்கொண்டுள்ளார். 2010களின் தொடக்கத்தில், அவர் ஃபான்டா மற்றும் சந்திரிகா ஆயுர்வேத சோப் உள்ளிட்ட தொலைக்காட்சி விளம்பரங்களுக்கு மாடலாக பணியாற்றினார். மார்ச் 2015 இல், அவர் ஜீ தெலுங்குவின் பிராண்ட் தூதராக நியமிக்கப்பட்டார். அதே மாதத்தில், அவர் தனது வைட் & கோல்டு என்ற நகை பிராண்டை தொடங்கினார். ஜனவரி 2016 இல், பெண் குழந்தையைக் காப்போம், பெண் குழந்தைகளுக்கு கற்பிப்போம் என்ற பிரச்சாரத்தில் சமூக காரணங்களுக்காக அவர் பங்கேற்றார். அவர் 2018 மற்றும் 2023 ஆகிய ஆண்டுகளில் இந்தியன் பிரீமியர் லீக் தொடக்க விழாக்களில் நடனமாடினார்.  
ஆகஸ்ட் 2021 இல், *பாக் டு தி ரோட்* என்ற அவரது முதல் புத்தகம் பெங்குயின் ரேண்டம் ஹவுஸ் இந்தியா வெளியிட்டது. செப்டம்பர் 2022 இல், அவர் ஷுகர் காஸ்மெட்டிக்ஸ் நிறுவனத்தில் பங்குதாரரானார். ஜனவரி 2023 இல், அவர் ஐஐஎஃப்எல் ஃபைனான்ஸ் மற்றும் ஜூலை 2023 இல் விஎல்சிசி ஆகியவற்றின் பிராண்ட் தூதராக நியமிக்கப்பட்டார். அக்டோபர் 2023 இல், ஜப்பானின் முன்னணி அழகு சாதன நிறுவனமான ஷிசிடோவின் முதல் இந்திய தூதராக அவர் தேர்ந்தெடுக்கப்பட்டார். ஜனவரி 2024 இல், அவர் செல்கோர் கேஜெட்ஸ் லிமிடெட் மற்றும் மார்ச் 2024 இல் ரஸ்னா என்ற குளிர்பான நிறுவனத்தின் பிராண்ட் தூதராக ஆனார். மே 2025 இல், அவர் கர்நாடக சோப்ஸ் அண்ட் டிடர்ஜென்ட்ஸ் லிமிடெட் நிறுவனத்தின் பிராண்ட் தூதராக நியமிக்கப்பட்டார், இதில் மைசூர் சந்தன சோப் பிராண்டை இரண்டு ஆண்டுகளுக்கு பிரதிநிதித்துவப்படுத்துகிறார்.
# சாரைப்பாம்பு

**சாரைப்பாம்பு** (*Ptyas mucosus*, *Indian Ratsnake*, அல்லது *Oriental Ratsnake*) எனப்படுவது தெற்கு மற்றும் தென்கிழக்காசியப் பகுதிகளில் பரவலாகக் காணப்படும் ஒரு நச்சுத் தன்மையற்ற பாம்பு. இவ்வகைப் பாம்புகள் நாகப்பாம்புகளுடன் உடலுறவு கொள்ளும் என்ற பரவலான நம்பிக்கையானது முற்றிலும் தவறானது ஆகும்.
# சாரைப்பாம்பு

## உடல் தோற்றம் பற்றிய விளக்கம்

- கழுத்தை விட தலையின் அளவு பெரியது.
- கண்கள் பெரிய அளவோடும் கண்மணி (pupil of the eye) வட்டமாகவும் இருக்கும்.
- செதில்கள் வழுவழுப்பாகவும் மேல்வரிசை இணைப்புடையதாகவும் இருக்கும்.
# சாரைப்பாம்பு

## நிறம்

- சாரைப்பாம்பு பல நிறங்களில் காணப்படுகிறது - வெளிர் மஞ்சள், ஒலிவு பச்சை [சைதூண்] - மஞ்சள் கலந்த பச்சை, பழுப்பு மற்றும் கருப்பு.
- உடலில் கருங்குறிகள் காணப்படுகின்றன - குறிப்பாக, வாலில் தெளிவாகக் காணப்படுகின்றன.
- உடலின் அடிப்பகுதியில் தெளிவான கரும் பட்டைகள் காணப்படுகின்றன.
# சாரைப்பாம்பு

## உடல் அளவு

- பொரியும் போது: 32 – 47 செ.மீ
- முதிர்வடைந்த பின்: 200 செ.மீ
- அதிகபட்சமாக: 350 செ.மீ
# சாரைப்பாம்பு

## இயல்பு

- மிக வேகமாக நகரக்கூடியது; சுறுசுறுப்பாக இயங்கக்கூடியது.
- பகலிரவு வேட்டையாடி.
- நல்ல மரமேறி.
- பல்வகை வாழ்விடங்களிலும் வாழக்கூடியது -- கடற்கரையோரம், வறண்ட பிரதேசம், நீர் நிறைந்த இடம், மலைப்பாங்கான இடம், திறந்தவெளி மற்றும் காடு.
- **எலி வலை**களும், **கரையான் புற்று**களும் சாரைப்பாம்பின் விருப்பமான தங்குமிடங்கள்.
# சாரைப்பாம்பு

## உணவு

- தவளைகள், தேரைகள், ஓணான்கள், பறவைகள், எலிகள், வௌவால்கள், பாம்புகள்.
- தன் இரையை சாரைப்பாம்புகள் நெரித்துக் கொல்வதில்லை; மாறாக, அவை நகர இயலாமல் போகும் வரை இரையை அழுத்திக் கொன்று பின் அவற்றை முழுதாக விழுங்கி விடுகின்றன.
# சாரைப்பாம்பு

## முட்டை

- மார்ச்சிலிருந்து செப்டம்பர் வரை முட்டையிடும் காலம்.
- 8 – 22 முட்டைகள் வரை இடப்படுகின்றன.
# சாரைப்பாம்பு

## தனித்துவமான இயல்புகள்

- பிடிக்க முயன்றால் மிக வேகமாக தப்பித்து விடும் -- அல்லது தப்பிக்க முனையும்.
- சுற்றி வளைக்கப்பட்டால், கழுத்தையும் உடலின் முன் பகுதியையும் உப்பமாறு செய்து, ஒரு வித முனகல் அல்லது சன்னமான உருமல் சத்தத்தை ஏற்படுத்தும்.
- வளர்ந்த பெரிய சாரைப்பாம்புகளின் கடி வலி மிகுந்ததாக இருந்தாலும் நச்சுத்தன்மை அற்றது; ஆபத்தை விளைவிக்காது.
# சாரைப்பாம்பு

## பரவல்

தெற்கு ஆசியா மற்றும் தென்கிழக்கு ஆசியா முழுவதிலும் காணப்படுகிறது -- கடல் மட்டத்திலிருந்து 4000 மீ உயரம் வரை.
# விமான தரவு பதிவி

மற்றும் விமான தரவு பதிவி]]
விமான தரவு பதிவி(Flight data recorder(FDR)/Accident Data Recorder(ADR)) என்பது விமானத்தின் செயல்களையும் மற்றும் விமானம் பறக்கும்பொழுது விமானம் மற்றும் அதை சுற்றியுருக்கும் சூழலின் குணாதிசயங்களாகிய வேகம், பறக்கும் உயரம், வெப்பநிலை, காற்றழுத்தம் போன்ற 400க்கும் மேற்பட்ட குணாதிசயங்களை கணித்து அதை பதிவு செய்து வைத்துக்கொள்ளும் கருவியாகும்.  
இக்கருவி விமானத்தின் கருப்புப் பெட்டிக்குள் இருக்கும். இரு பகுதிகளைக் கொண்ட கருப்புப் பெட்டிக்குள், ஒன்று விமானியறை குரல் பதிவி மற்றொரு பகுதி விமான தரவு பதிவி ஆகும். கருப்புப் பெட்டி விமானத்தின் வால் பகுதியில் இது பொறுத்தப்பட்டிருக்கும். விமானம் விபத்துக்குள்ளானால் அதிலிருந்து தொடர்ந்து சமிக்ஞைகள் வந்து கொண்டிருக்கும். கிட்டத்தட்ட 30 நாட்கள் வரை இந்த சமிக்ஞைகள் வரும், இந்த சமிக்ஞைகளை வைத்து இதன் இருப்பிடத்தை அறிந்து கொள்ளமுடியம். இதில் பதிவாகியுள்ள தரவுகளை வைத்து விமான விபத்திற்கான காரணங்களை அறிந்து கொள்ளமுடியும்.  
ml:ഫ്ലൈറ്റ് ഡാറ്റാ റെക്കോര്ഡര്
no:Ferdskriver
# மேற்கத்திய மொழிகளின் இலக்கணக் குறியீடுகளுக்கு நேரான தமிழ்ச் சொற்கள்

| **தமிழ்** | **ஆங்கிலம்** |  |
| --- | --- | --- |
| சொற்களின் வகை | Parts of speech |  |
| பெயர்ச்சொல் | Noun |  |
| வினைச்சொல் | Verb |  |
| செயல் வினை | Action verb |  |
| எண்ண வினை | Thinking verb |  |
| முக்கிய வினை | Main verb/Full verb |  |
| உதவி வினை | Auxiliary verb/Helping verb |  |
| செயப்படுபொருள் குன்றாவினை | Transitive verb |  |
| செயப்படுபொருள் குன்றியவினை | Intransitive verb |  |
| எச்சம் | Participle |  |
| வினையெச்சம் | Gerund |  |
| வினைமுற்று | Finite verb |  |
| பெயர் உரிச்சொல் | Adjective |  |
| வினை உரிச்சொல் | Adverb |  |
| இடப் பெயர்ச்சொல் | Pronoun |  |
| விபக்தி | Adposition |  |
| முன்விபக்தி | Preposition |  |
| பின்விபக்தி | Postposition |  |
| இடைவிபக்தி | Circumposition |  |
| இடைபடுஞ்சொல் | Conjunction |  |
| வியப்பிடைச்சொல் | Interjection |  |
| வினை வாக்கியம் | Voice |  |
| செய்வினை | Active voice |  |
| செய்யப்பாட்டுவினை | Passive voice |  |
| நடுவினை | Middle voice |  |
| இடம் | Person |  |
| தன்னிலை | First person |  |
| முன்னிலை | Second person |  |
| படர்க்கை | Third person |  |
| எண் | Number |  |
| ஒருமை | Singular |  |
| பன்மை | Plural |  |
| பால் | Gender |  |
| ஆண்பால் | Masculine gender |  |
| பெண்பால் | Feminine gender |  |
| ஒன்றன் பால் | Neuter gender |  |
| எண்ணம் | Mood |  |
| ஒப்பீட்டு வாக்கியம் | Comparison |  |
| காலம் | Tense |  |
| சொற்றொடர் அமைப்பு | Sentence formation |  |
| வாக்கிய அமைப்பு | Sentence formation |  |
| சொல் வரிசை | Word order |  |
| உடன்பாடு வாக்கியம் | Assertive sentence |  |
| வினா வாக்கியம் | Interrogative sentence |  |
| ஏவல் வாக்கியம் | Imperative sentence |  |
| வியப்பிடை வாக்கியம் | Exclamatory sentence |  |
| எதிர்மறை வாக்கியம் | Negative sentence |  |
| வாக்கிய மாற்றம் | Sentence transformation |  |
| தனிவாக்கியம் | Simple sentence |  |
| தொடர்வாக்கியம் | Complex sentence |  |
| கலவைவாக்கியம் | Compound sentence |  |
| நேர்கூற்று | Direct speech |  |
| அயற்கூற்று | Indirect speech |  |
| அலகிடுதல் | Syllabyfication |  |
| பெயர்ச்சொற்குறி | Article |  |
| நிச்சய பெயர்ச்சொற்குறி | Definite article |  |
| நிச்சயமற்ற பெயர்ச்சொற்குறி | Indefinite article |  |
| பலனுள்-ஒன்று பெயர்ச்சொற்குறி | Partitive article |  |
| இல் பெயர்ச்சொற்குறி | Zero article |  |
| வேற்றுமை | Case |  |
| முதலாம் வேற்றுமை | Nominative case |  |
| இரண்டாம் வேற்றுமை | Accusative case |  |
| மூன்றாம் வேற்றுமை | Instrumental case |  |
| நான்காம் வேற்றுமை | Dative case |  |
| ஐந்தாம் வேற்றுமை | Ablative case |  |
| ஆறாம் வேற்றுமை | Genitive case |  |
| ஏழாம் வேற்றுமை | Locative case |  |
| எட்டாம் வேற்றுமை | Vocative case |  |
| வேற்றுமை உருபு | Case declension |  |
| மரபு வாக்கியம் | Idiomatic expression |  |
| எழுவாய் | Subject |  |
| பயனிலை | Predicate |  |
| செய்யப்படுபொருள் | Object |  |
| மொழியியல் | Linguistcs |  |
| ஒலியியல்/மொழியொலியியல் | Phonetics |  |
| மொழியொலி | Phonology |  |
| மொழியொலி உருபு | Phoneme |  |
| எழுத்ததிகாரம் | Orthography |  |
| சொல்லதிகாரம் | Etymology |  |
| நிறுத்தற்குறி | Punctuation mark |  |
| மிடற்றொலி | Guttural |  |
| நாக்கு ஒலி | Palatal |  |
| தலையொலி | Cerebral |  |
| பல்லொலி | Dental |  |
| இதழ் ஒலி | Labial |  |
| எதிர் ஒலி | Alveolar | } |
# மீட்டுக்கட்டை (இசை)

**மீட்டுக்கட்டை** (*Plectrum*) என்பது சிறிய, தட்டையான நரம்பிசைக் கருவிகளை இசைக்கப் பயன்படுத்தப்படும் கருவியாகும். கையில் வைத்து இயக்கக்கூடிய கருவிகளான கிதார் போன்றவற்றை மீட்ட அல்லது வாசிக்க உதவும் ஒரு கருவி ஆகும். இது சுருக்கமான ஆங்கில உச்சரிப்பில் "பிக்" (pick) என அழைக்கப்படும்.  
- Hubbard, Frank (1967) *Three Centuries of Harpsichord Making*. Cambridge: Harvard University Press.
- Jensen, David P. (1998) "A Florentine Harpsichord: Revealing a Transitional Technology" *Early Music*, February issue, pp.&nbsp;71–85.
- Kottick, Edward L. (1987) *The Harpsichord Owner's Guide*. Chapel Hill: The University of North Carolina Press.
# ஆய்வும் விருத்தியும்

**ஆராய்ச்சியும் விருத்தியும்** (R&D --- Research and Development) என்பது திட்டமிட்ட முறையில் அறிவை, தொழில்நுட்பத்தை பெற்று பயன்படுத்துவதற்கான ஓர் அடிப்படைச் செயற்பாடு.
# ஆய்வும் விருத்தியும்

## ஆராய்ச்சி விருத்தியில் முன்நிற்கும் நாடுகள்

வணிக நிறுவனங்கள், பல்கலைக்கழகங்கள், நாடுகள், சமூக நிறுவனங்கள் என பல தரப்பட்ட அமைப்புகள் ஆராய்ச்சியையும் விருத்தியையும் மேற்கொள்கின்றன. உலகில் ஐக்கிய அமெரிக்கா, ஐரோப்பிய ஒன்றியம், சீனா, யப்பான் ஆகிய நாடுகள் ஆராய்ச்சி விருத்தியில் முன்நிற்கின்றன.
# ஆய்வும் விருத்தியும்

## பயன்பாடும் அளவீடும்

ஒரு அமைப்பின் ஆராய்ச்சி-விருத்தி பயன்பாடு அது எத்தனை புத்தாக்கங்களை செய்தது (patents), அல்லது எத்தனை புதிய பொருட்களை வெற்றிகரமாக சந்தைக்கு அறிமுகப்படுத்தியது, எத்தனை பெறுமானம் மிக்க ஆராய்ச்சிக் கட்டுரைகளை வெளியிட்டது போன்றவற்றை வைத்து அளவிடப்படுகிறது.
# எஸ். எஸ். பழனிமாணிக்கம்

**எஸ். எஸ். பழனிமாணிக்கம்** (ஆங்கிலம்:S.S. Palanimanickam) (பிறப்பு 15 ஆகஸ்டு, 1950) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய நாடாளுமன்றத்திற்கு ஆறுமுறை தேர்ந்தெடுக்கப்பட்டார். இவர் திமுகவைச் சேர்ந்தவர்.
# எஸ். எஸ். பழனிமாணிக்கம்

## அரசியல் வாழ்க்கை

இவர் 1996, 1998, 1999, 2004, 2009 மற்றும் 2019 ஆகிய ஆண்டுகளில் நடந்த இந்திய மக்களவைத் தேர்தலில், தஞ்சாவூர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  
இவர் இதற்கு முன்பு 1984, 1889, 1991 ஆகிய ஆண்டுகளில் நடைபெற்ற தேர்தல்களில் தொடர்ந்து போட்டியிட்டு தோல்வியடைந்தார்.  
இந்தியக் குடியரசின் அமைச்சரவையில் நடுவண் அரசு இணை அமைச்சராக பிரதமர் மன்மோகன் சிங் தலைமையில் பொறுப்பு வகித்தார். தஞ்சாவூர் மாவட்டதி.மு.க செயலாளராக பொறுப்புவகித்துள்ளார்.
# எஸ். எஸ். பழனிமாணிக்கம்

## போட்டியிட்ட தேர்தல்கள்

| வருடம் | தொகுதி | முடிவு | வாக்கு சதவீதம் | எதிர்கட்சி வேட்பாளர் | எதிர்கட்சி | எதிர்கட்சி வேட்பாளர் வாக்கு சதவீதம் |
| --- | --- | --- | --- | --- | --- | --- |
| 1996 | தஞ்சாவூர் | வெற்றி | 58.8 | கே. துளசி வாண்டையார் | காங்கிரசு | 28.58 |
| 1998 | தஞ்சாவூர் | வெற்றி | 51.81 | கணேசன் | மதிமுக | 44.11 |
| 1999 | தஞ்சாவூர் | வெற்றி | 45.39 | கே. தங்கமுத்து | அதிமுக | 40.31 |
| 2004 | தஞ்சாவூர் | வெற்றி | 56.58 | கே. தங்கமுத்து | அதிமுக | 39.77 |
| 2009 | தஞ்சாவூர் | வெற்றி | 50.55 | துரை பாலகிருஷ்ணன் | மதிமுக | 37.95 |
| 2019 | தஞ்சாவூர் | வெற்றி | என். ஆர். நடராஜன் | தமாகா | } |  |
# ராஜமார்த்தாண்டன்

**ராஜமார்த்தாண்டன்** (*Rajamarthandan*, 1948 - சூன் 6, 2009) தமிழகத்தைச் சேர்ந்த விமர்சகர், இதழாளர், கவிஞர். அவரது சொந்த ஊர் கன்னியாகுமரி அருகே உள்ள பொற்றையடி. அவரது *கொங்குதேர் வாழ்க்கை* என்னும் பெயரிலான தொகுப்பு நூல்கள் குறிப்பிடத்தக்கவை. ராஜமார்த்தாண்டன் *தினமணி* உதவியாசிரியராக பணியாற்றியவர்; *கொல்லிப்பாவை* என்னும் சிற்றிதழை நடத்தியவர். தனது இறுதிக் காலத்தில் காலச்சுவட்டில் பணியாற்றினார். நிறைய கவிதைகள் எழுதியிருந்தாலும், ராஜமார்த்தாண்டன் ஒரு சிறந்த கவிதை விமர்சகராகவும், திறனாய்வாளராகவும் முன்வைக்கப்படுகிறார். இவர் எழுதிய *"ராஜமார்த்தாண்டன் கவிதைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது.
# ராஜமார்த்தாண்டன்

## இவரது நூல்கள்

- *அப்படியே நிற்கட்டும் அந்த மரம்* (கவிதைகள், அஜிதா பதிப்பகம்)
- *என் கவிதை* (கவிதைகள்)
- *ராஜமார்த்தாண்டன் கவிதைகள்* (கவிதைகள், தமிழினி வெளியீடு)
- *கொங்குதேர் வாழ்க்கை*
- *கொங்குதேர் வாழ்க்கை* தொகுதி இரண்டு
- *கொங்குதேர் வாழ்க்கை - 3* (தொகுப்பு, தமிழினி)
- *புதுக்கவிதை வரலாறு* (திறனாய்வு, தமிழினி)
- *புதுமைப்பித்தனும் கயிற்றரவும்* (திறனாய்வு, தமிழினி)
# ராஜமார்த்தாண்டன்

## மறைவு

61 ஆவது வயதில் சாலை விபத்தில் காலமானார். இவருக்கு மனைவி, ஒரு மகன், ஒரு மகள் உள்ளனர்.
# செயல்வல்லமை அணுகுமுறை

**செயல்வல்லமை அணுகுமுறை** (Capability approach) என்பது ஒரு சமூகத்தை விருத்தி செய்ய பயன்படும் ஒர் அணுகுமுறை ஆகும். இது ஒரு பூரண அணுகுமுறையாக இந்திய பொருளியலாளர் அமார்த்ய சென் அவர்களாலும், அவரோடு இணைந்து பணியாற்றியோராலும் அறிமுகப்படுத்தப்பட்டது. சிக்கல்களை மட்டுமே கருத்தில் கொள்ளாமல், ஒருவரிடையே இருக்கக்கூடிய வளங்களையும் திறங்களையும் கருத்தில் கொண்டு, பொருளாதார விருத்தியை மட்டும் கருத்தில் கொள்ளாமல் ஒருவருக்கு தேவையான உண்மையான சுதந்திரங்களையும், வாழ்வின் இறுதி நோக்கங்களையும் கருத்தில் கொண்டு இந்த அணுகுமுறை வளர்ச்சி பெற்றது. இன்றைய பொருளாதார வளர்ச்சியல் திட்டங்களில் இது ஒரு முக்கிய பங்கை வகிக்கிறது.
# வைசர் ஏர்த்

**வைசர் ஏர்த்** (அறிவுபெற்ற உலகம்) என்பது சமூக இயக்கங்களை இணைக்கும் ஒர் இணைய சமூகம். வறுமை, பசி, நீர், சமூக நீதி, மனித உரிமைகள், சூழலியல் என பல சிக்கல்கள் தொடர்பாக இது தகவல்களைப் பகிர்கிறது. இதன் வலைத்தளத்தில் இவை தொடர்பாக இயங்கு அமைப்புகள், நபர்கள், குழுக்கள், வளங்கள், நிகழ்வுகள், தீர்வுகள், அக்கறைகள் பற்றிய தகவல்களைப் பகிர்கிறது. இதுவரை 110 000 நிறுவனங்கள் பற்றிய தகவல்கள், 26,500 பதிவு செய்த பயனர்கள், 1,300 குழுக்கள், 46 அக்கறைகள் ஆகியவற்றை இது கொண்டிருக்கிறது.
# வி டைகர்

**வி டைகர்** என்பது ஒரு திறந்த மூலநிரல் வாடிக்கையாளர் உறவு மேலாண்மை மென்பொருள்.
# வி டைகர்

## கூறுகள்

- விற்பனை தன்னியக்கமாக்கம் (பொருள் உள்ளீடு, பொருள் இருப்பு விபரம், கட்டணவிபரம்)
- வாடிக்கையாளர் ஆதரவு
- சந்தைப்படுத்தல்
- பகுப்பாய்வு, அறிக்கை தாயாரித்தல்
# வாடிக்கையாளர் தொடர்பு மேலாண்மை

**வாடிக்கையாளர் தொடர்பு மேலாண்மை** (**CRM** ) என்பது ஒரு நிறுவனம் தனது வாடிக்கையாளர்களுடன் மற்றும் வாடிக்கையாளராகும் சாத்தியமுடையவர்களுடன் தகவல் பரிவர்த்தனைகளை நிர்வகித்துக் கொள்வதற்கும் வளர்ப்பதற்கும் பயன்படுத்தும் பரவலாக அங்கீகரிக்கப்பட்ட, பரந்த முறையில் செயல்படுத்தப்படும் ஒரு உத்தி ஆகும். வர்த்தக நடைமுறைகளை (விற்பனை தொடர்பான நடவடிக்கைகள் தான் பிரதானமானவை என்றாலும், சந்தைப்படுத்தல், வாடிக்கையாளர் சேவை, மற்றும் தொழில்நுட்ப உதவி ஆகியவையும் சேரலாம்) ஒழுங்குபடுத்துவதற்கும், தானியங்குவகையாக்குவதற்கும், மற்றும் ஒத்திசைவுக்குட்படுத்துவதற்கும் தொழில்நுட்பத்தைப் பயன்படுத்துவதை இது உள்ளடக்கி இருக்கிறது. ஒட்டு மொத்த இலக்குகளாய் இருப்பவை புதிய வாடிக்கையாளர்களை கண்டறிவது, ஈர்ப்பது மற்றும் அவர்களை வென்றெடுப்பது, நிறுவனம் ஏற்கனவே கொண்டிருக்கும் வாடிக்கையாளர்களை திருப்திப்படுத்துவது மற்றும் அவர்களை தக்க வைத்திருப்பது, முந்தைய வாடிக்கையாளர்களை மீண்டும் உள்ளே கொண்டு வருவது, மற்றும் மார்க்கெட்டிங் மற்றும் வாடிக்கையாளர் சேவைக்கான செலவுகளைக் குறைப்பது ஆகியவை ஆகும்.  
உயர் வரிசை வருவாய்களை வளர்த்தெடுக்கவும், வாடிக்கையாளர் அனுபவத்தை மேம்படுத்தவும், வாடிக்கையாளரை எதிர்கொள்ளும் பணியாளர்களின் உற்பத்தித் திறனை அதிகரிக்கவும் நிறுவனங்கள் ஆர்வம் காட்டி வருவதால், 2010 வாக்கில் வாடிக்கையாளர் தொடர்பு மேலாண்மை துறைக்கு செலவிடப்படும் தொகை வருடத்திற்கு $11 பில்லியனை எட்டும் என்று ஃபாரஸ்டர் ரிசர்ச் நிறுவனம் கூறுகிறது.
# வாடிக்கையாளர் தொடர்பு மேலாண்மை

## மேலோட்டப் பார்வை

ஒருகாலத்தில் மென்பொருள் கருவிகளுக்கான ஒரு துணைப் பெயராக மட்டும் இருந்த CRM, வருடங்கள் செல்லச் செல்ல ஒரு தத்துவமாக முதிர்ச்சியுற்று விரிவுற்றிருக்கிறது. இன்று, வாடிக்கையாளர் தொடர்பு மேலாண்மை என்பது பொதுவாக வாடிக்கையாளரை எதிர்கொள்ளும் அனைத்து துறைகளையும் தழுவிய மற்றும் அதனையும் தாண்டியதான ஒரு நிறுவனரீதியான உத்தியைக் குறிக்கிறது. திறம்பட செயல்படுத்தப்படும்போது, மனித வளம், செயல்முறைகள், மற்றும் தொழில்நுட்பம் மூன்றும் ஒத்திசைந்து செயலாற்றி உறவுகள் வளர்க்கப்பட மற்றும் உறுதிப்படுத்தப்படவும், லாபமீட்டும் தன்மை அதிகரிக்கவும், செயல்பாட்டு செலவுகள் குறையவும் உதவுகிறது.
# வாடிக்கையாளர் தொடர்பு மேலாண்மை

## மேலோட்டப் பார்வை

### அனுகூலங்கள்

வாடிக்கையாளர் தொடர்பு மேலாண்மை கருவிகள் நிறுவனங்களுக்கு அவர்களின் இலக்குகளை எட்ட உதவுகின்றன என்பது நிரூபிக்கப்பட்டுள்ளது: பலவழி பரப்புரைகளை நிர்வகிப்பதும் அளவிடுவதும் ஒரு முக்கியமான சந்தைப்படுத்தல் செயல்திறன் ஆகும், மின்னஞ்சல், தேடல், சமூக ஊடகங்கள், மற்றும் நேரடி அஞ்சல் ஆகியவை இதில் அடக்கம். கண்காணிக்கப்படும் அளவீடுகளில் கிளிக்குகள், மறுமொழிகள், திசைவழிநடத்தல்கள், மற்றும் வருவாய் ஆகியவை அடங்கும். வாடிக்கையாளர் விசுவாசம், பட்டியல்கள், பிணைந்த மற்றும் உள்முக சந்தைப்படுத்தல் ஆதாரங்களை நிர்வகிக்கும் திறன்களையும் சந்தைப்படுத்தல் தன்னியக்கமாக்கல் தனது எல்லைக்குள் கொண்டிருக்கிறது.  
சந்தைப்படுத்தல் துறைகள் வருவாயில் தங்களது தாக்கத்தை விளக்க வேண்டிய கடமை அதிகரித்துக் கொண்டு செல்வதால், இன்றைய அமைப்புகள் பரப்புரைகளினால் விளையும் முதலீட்டின் மீதான வருவாய்தனை (ROI) அளவிடுவதற்கான செயல்திறன் மேலாண்மை அம்சங்களையும் கொண்டிருக்கின்றன. அப்படியிருந்தும் கூட, 2009 ஆம் ஆண்டில் மேற்கொள்ளப்பட்ட ஒரு ஆய்வு, 39% பெருநிறுவன நிர்வாகிகள் மட்டும் தான் தங்களது ஊழியர்கள் வாடிக்கையாளர் பிரச்சினைகளைத் தீர்ப்பதற்கான சரியான கருவிகளையும் அதிகாரத்தையும் கொண்டிருக்கிறார்கள் என்று நம்புவதாக, கூறியிருக்கிறது.  
வாடிக்கையாளர் சேவையின் மையத்தானமாக அமைந்திருந்ததும் அமைந்திருப்பதும் திறம்பட்டதொரு அழைப்பு மைய நிர்வாகம் ஆகும். புத்திக்கூர்மையுடனான அழைப்பு வழிநடத்தல், கணினி தொலைபேசி ஒருங்கிணைப்பு (CTI), மற்றும் மேல்நகர்த்து செயல்திறன்கள் போன்ற அம்சங்களை அது உள்ளடக்கியிருக்கும். சமீபத்தில் இணையவலை சுயசேவை, அறிவு மேலாண்மை, மின்னஞ்சல் மறுமொழி மேலாண்மை, வலை உரையாடல், கூட்டிணைந்த உலாவல் மற்றும் மெய்நிகர் உதவியாளர்கள் ஆகிய இணைய சேவை செயல்திறன்களின் முக்கியத்துவம் பெருகி வருகின்றன. துறைகளுக்கு இடையிலான பரிவர்த்தனையும் கூட்டுப் பணிபுரிதலும் பல சமயங்களில் இல்லாது போய் விடுகிறது என்பதும் போட்டி உணர்வுகளையும் கூட காண முடியும் என்பதும் வாழையடி வாழையாய் காணக் கூடிய விஷயமாய் இருந்திருக்கிறது.  
சமீபத்தில், கருவிகள் மற்றும் சேவைகளின் உருவாக்கமும் தழுவலும் விற்பனை, வாடிக்கையாளர் சேவை, மற்றும் சந்தைப்படுத்தல் துறைகளுக்கு இடையே அதிகரித்த இணக்கத்தையும் ஒத்துழைப்பையும் உருவாக்கியிருக்கிறது. துறைகளுக்கு இடையே பாலம் அமைக்க தொழில்நுட்பத்தைப் பயன்படுத்தும் கூட்டுப்பணி வாடிக்கையாளர் தொடர்பு மேலாண்மை என்கிற கருத்தாக்கத்தில் இது வெளிப்பாடு காண்கிறது. வாடிக்கையாளர் சேவையின் தரத்தை மேம்படுத்த அனைத்து திசைகளில் இருந்தும் வரும் தகவல்களை பகிர்ந்து கொள்வது மற்றும் அவற்றை மெருகேற்றுவது, மற்றும் இதன் விளைவாய் வாடிக்கையாளர் திருப்தி மற்றும் விசுவாச பல சமயங்களில் அமலாக்கம் துண்டுதுண்டாக, தனித்தனி துறைகள் தங்களது சொந்த தேவைகளை நிவர்த்தி செய்ய எடுக்கப்படும் தனிமைப்பட்ட முன்முயற்சிகளாய் உள்ளது. ஒருங்கிணைப்பின்றி துவங்கும் அமைப்புகள் பொதுவாக இவ்வகையில் தான் அமைகின்றன: தாழ்ந்த சிந்தனை மற்றும் முடிவெடுக்கும் நிகழ்முறைகள் பல சமயங்களில் தனித்தனியான இணக்கமற்ற அமைப்புகளுக்கும், முழுமையற்ற வாடிக்கையாளர் கண்ணோட்டத்திற்கும், செயல்பாடிழந்த நிகழ்முறைகளுக்கும் இட்டுச் செல்கின்றன.
# வாடிக்கையாளர் தொடர்பு மேலாண்மை

## மேலோட்டப் பார்வை

### சிறு வர்த்தகம்

அடிப்படை வாடிக்கையாளர் மேலாண்மை ஒரு தொடர்பு மேலாண்மை அமைப்பைக் கொண்டே சாதிக்கப்பட முடியும். மின்னஞ்சல்கள், கோப்புகள், வேலைகள், தொலைநகல்கள், காலஅட்டவணைகள் மற்றும் இன்ன பிற வாடிக்கையாளர் மற்றும் வழங்குநர் பரிவர்த்தனைகளை திறம்பட பின்தொடர்வதற்கும் பதிவு செய்வதற்கும் நிறுவனங்களுக்கும் தனிநபர்களுக்கும் உதவும் ஒரு ஒருங்கிணைந்த தீர்வாகும் இது.  
வெகு சிறிய வர்த்தகங்களிலும் கூட இந்த வகை தீர்வு அதிக பயனுள்ளதாய் இருக்கிறது. ஏனெனில் வெவ்வேறு துண்டு துண்டான மென்பொருட்கள், ஒவ்வொன்றும் தனது சொந்த தரவு சேகரிப்பு அமைப்பைக் கொண்டிருப்பதை விட ஒரு மையப்பட்ட பயன்பாடு மூலமாக வாடிக்கையாளர் தொடர்பை கையாளுவது எளிமையாக இருப்பதோடு நேரத்தையும் மிச்சப்படுத்துகிறது.  
தொடர்பு மேலாளர்களின் செயல்பாட்டிற்கு மாறுபட்ட விதமாக, நன் மதிப்பு வாடிக்கையாளர் தொடர்பு மேலாண்மை கருவிகள் பொதுவாக தனிநபர் தொடர்புகளை விடவும் கணக்குகளின் மீது கவனம் குவிக்கின்றன. அத்துடன் பொதுவாக அவை, விற்பனை வருவழிகளைப் பின்தொடரும் வாய்ப்பு மேலாண்மை, அத்துடன் சேர்த்து சந்தைப்படுத்தல் மற்றும் வாடிக்கையாளர் சேவைக்கான மேற்சேர்ந்த செயல்பாடு ஆகியவற்றையும் அடக்கியிருக்கின்றன.  
பெரு நிறுவனங்கள் போலவே, சிறு வர்த்தகங்களும் குறிப்பாக நகரும் மற்றும் தொலைநிலை ஊழியர்களுக்கு இணைய இணைப்பிலுற்ற மேலாண்மை தீர்வுகளை மதிப்புமிக்கதாகக் கருதுகின்றன.
# வாடிக்கையாளர் தொடர்பு மேலாண்மை

## மேலோட்டப் பார்வை

### சமூக ஊடகங்கள்

டுவிட்டர் மற்றும் ஃபேஸ்புக் போன்ற சமூக ஊடக தளங்கள் சந்தையில் வாடிக்கையாளர் குரலை ஓங்கி ஒலிப்பவையாக ஆகியிருக்கின்றன. நிறுவனங்கள் தங்கள் வாடிக்கையாளர் உறவுகளை நிர்வகிக்கும் வழிகளில் இவை ஆழமான தொலைகால விளைவுகளை ஏற்படுத்தும் என்று கருதப்படுகிறது. இதற்குக் காரணம், வாடிக்கையாளர்கள் நிறுவனங்கள், தயாரிப்புகள், மற்றும் சேவைகள் மீதான தங்கள் கருத்துகள் மற்றும் அனுபவங்களை இந்த சமூக ஊடக தளங்களில் தான் பகிர்ந்து கொள்கிறார்கள். சமூக ஊடக தளங்கள் பொதுவாக கட்டுப்படுத்தப்படுவதோ தணிக்கை செய்யப்படுவதோ இல்லை என்பதால், தனிநபர்கள் ஒரு நிறுவனத்தைப் பற்றி சாதகமாகவோ பாதகமாகவோ என்ன வேண்டுமானாலும் கூற முடியும்.  
நிறுவனங்கள் இந்த உரையாடல்களில் அணுகல் பெறவும், அதில் பங்கேற்கவும் தலைப்படுவது அதிகரித்துக் கொண்டு செல்கிறது. சில அமைப்புகளுக்கும் அதிகமாக இப்போது சமூக வலைப்பின்னல் தளங்களுடன் ஒருங்கிணைத்துக் கொண்டிருக்கின்றன. சமூக ஊடகங்களை ஆதரிப்பவர்கள் ஏராளமான வர்த்தக அனுகூலங்களைச் சுட்டிக் காட்டுகின்றனர். இணைய சமுதாயங்கள் உயர் தர பரிந்துரைகளுக்கான ஒரு ஆதாரமாகி இருக்கின்றன மற்றும் வாடிக்கையாளர்-உதவி தீர்வுகளுக்கு கூட்ட ஆதார தீர்வுகளுக்கான ஒரு வாகனமாக ஆகியிருக்கின்றன என்பதும் அதில் ஒன்று. அத்துடன் வாடிக்கையாளர்கள் தங்கள் பழக்கங்கள் மற்றும் தெரிவுகள் என்று குறிப்பிடுவனவற்றைக் கொண்டு நிறுவனங்கள் தங்கள் விற்பனை மற்றும் சந்தைப்படுத்தல் தகவல்தொடர்புகளின் ”மிகத்துல்லிய இலக்கினை” நிர்ணயிக்க முடியும்.
# படிமம்:Rajamarthandan.jpg

மூலம்: http://www.tamilhindu.com/
# படிமம்:Rajamarthandan.jpg

## நியாயமான பயன்பாடு

The image linked here is claimed to be used under fair use as:
1. it is a significant photo of a famous individual;
1. the photo is only being used for informational purposes.--Kanags <sup>\பேச்சு</sup> 22:55, 7 ஜூன் 2009 (UTC)
# செர்கய் புப்கா

**செர்கய் புப்கா** (*Sergey Nazarovich Bubka*, உருசிய மொழி: *Сергей Назарович Бубка*; உக்ரைனிய மொழி: *Сергій Назарович Бубка*, பிறப்பு - டிசம்பர் 4, 1963 ), ஓய்வுபெற்ற உக்ரைனிய கம்பம் தாண்டுதல் (*pole vault*) வீரர். உலகின் சிறந்த தடகள வீரர் பட்டத்தை பல முறை வென்றவர்.  
அனைத்துலக தடகள விளையாட்டுக்கழகங்களின் கூட்டமைப்பு நடத்தும் உலகப்போட்டிகளில் **ஆறு** முறை வெற்றி பெற்று உலக வாகையர் பட்டம் பெற்றவர். ஒரு முறை ஒலிம்பிக் தங்கம் வென்றவர். உயரம் தாண்டுதல் போட்டிகளில் 35 முறை உலக சாதனையை முறியடித்தவர். 6.0 மீ உயரத்தை முதன்முதலில் கடந்தவர் இவரே. இவர் அதிகபட்சமாக தாண்டிய 6.14 மீ உலக சாதனை 15 பெப்ரவரி 2014 அன்று முறியடிக்கப்பட்டது.
# குசுத்தாவ் கிர்க்காஃப்

**குசுத்தாவ் ராபர்ட் கிர்க்காஃப்** அல்லது **குஸ்தாவ் ராபர்ட் கிர்க்காஃப்** (*Gustav Robert Kirchhoff* (<small>மாற்று ஒலிப்பு:</small> குசுத்தாச் ராபர்ட் கிர்ச்சாஃப்), மார்ச் 12, 1824 - அக்டோபர் 17, 1887) என்பவர் செருமானிய (இடாய்ச்சுலாந்திய)இயற்பியலாளர். மின்சுற்றுக்கள், நிறமாலையியல், மற்றும் கரும்பொருள் கதிர்வீச்சல் போன்ற பல துறைகளில் இவரது பங்களிப்புகள் புகழ் பெற்றவை. 1862 ஆம் ஆண்டில் கரும்பொருள் கதிர்வீசல் குறித்து ஆய்வுகளை வெளியிட்டார். அத்துடன் மின்சுற்று மற்றும் வெப்பக் கதிர்வீசல் பற்றிய விதிகள் கிர்க்காஃபின் விதிகள் என இவரது நினைவாகப் பெயரிடப்பட்டன.
# குசுத்தாவ் கிர்க்காஃப்

## வாழ்க்கையும் பணியும்

கிர்க்காஃப் கிழக்கு புருசியாவில் பிறந்தவர். தந்தை பிரீடிரிக் கிர்க்காஃப் ஒரு வழக்குரைஞர். 1847 இல் கோன்ஸ்பேர்க் பல்கலைக்கழகத்தில் கணித-இயற்பியலில் பட்டம் பெற்றார். கிளேரா என்பவரை மணந்து, பெர்லின் நகருக்குக் குடி பெயர்ந்தார்.  
1845 ஆம் ஆண்டில் இவர் மாணவனாக இருக்கும் போதே தனது புகழ் பெற்ற கிர்க்காஃபின் மின்சுற்று விதிகளை வெளியிட்டார். 1859 இல் தனது வெப்பக்கதிர்வீச்சல் விதிகளை முன்வைத்தார். இவ்விதிகளை அவர் 1861 இல் நிறுவிக் காட்டினார். 1854 ஆம் ஆண்டில் இவர் ஐடல்பேர்க் பல்கலைக்கழகத்திற்கு நிறமாலையியல் குறித்து ராபர்ட் பேர்னர்என்பவருடன் இணைந்து ஆய்வுகள் மேற்கொள்ளுவதற்காக அழைக்கப்பட்டார். அதே ஆண்டில் இருவரும் இணைந்து சீசியம், ருபீடியம் ஆகியவற்றைக் கண்டுபிடித்தனர்.
# மாத்தேயோ கார்காசி

**மாத்தேயோ கார்காசி** 1792ஆம் ஆண்டில் இத்தாலியிலுள்ள புலோரென்சு(Florence) நகரத்தில் பிறந்தார். இவர் ஒரு புகழ்பெற்ற இத்தாலிய கிதார் இசை கலைஞரும் இயற்பாளருமாக(Composer) திகழ்ந்தார்.  
கார்காசி முதலில் பியானோ கற்க ஆரம்பித்தார். ஆனால், பின்போ, இவரது கவனம் கிதார் பக்கம் திரும்பியது. இவர் சிறுவயதிலேயே கிதார் கற்று முடித்தார். விரைவிலேயே கிதார் வாசிப்பதில் வல்லவர் என்று புகழ்பெற்றார்.  
1810ஆம் ஆண்டில் இவர் செருமனிக்கு சென்றார். அங்கும் இவருக்கு விரைவிலேயே வெற்றி கிடைத்தது. 1815ஆம் ஆண்டில் இவர் பாரிசு நகரத்தில் ஆசிரியராகப் பணியாற்றி, பியானோவையும் கிதாரையும் கற்பித்தார். 1819ஆம் ஆண்டில் செருமனியில் இவரது நண்பர் அன்தோயின் மெசொனியெரை (Antoine Meissonnier) முதல் முறையாக சந்தித்தார். பிரபலமான கிதார் கலைஞரான மெசொனியெர், பாரிசு நகரத்திலிருந்த அவரது பதிப்பகத்தில் கார்காசியின் படைப்புகள் பலவற்றை பதிப்பித்தார்.  
1820ஆம் ஆண்டிலிருந்து, கார்காசி தன்னுடைய பெரும்பாலான நேரத்தை பாரிசு நகரத்திலேயே செலவிட்டார். 1822ஆம் ஆண்டில் இலண்டன் மாநகரில் தொடர்ச்சியாக அரங்கங்களில் வாசித்து பெரும் வாத்திய கலைஞராகவும் ஆசிரியராகவும் பேரும் புகழும் பெற்றார். ஆனால், பாரிசிலோ, இவரது திறமைகள் தெளிவாக புரிந்துகொள்ளப்பட நெடுங்காலம் ஆயிற்று. இதற்கு பெர்தினாந்தோ காருலி(Ferdinando Carulli) அங்கிருந்தும் ஒரு குறிப்பிடத்தக்க காரணம். ஏனெனில், காருலியின் இரசிகர்கள் அவரை மிகவும் நேசித்தனர்.  
1824ஆம் ஆண்டில் கார்காசி மீண்டும் செருமனி சென்றார். பின்பு, அவர் இலண்டனுக்கு சென்றார். இறுதியாக, அவர் பாரிசு நகரத்திற்கு திரும்பினார். பல வருடங்களாக இவர் இங்கிருந்து இலண்டன் முதற்கொண்டு ஐரோப்பாவிலுள்ள முக்கிய நகரங்களுக்கு சென்று வாசித்தார். 1836ஆம் ஆண்டில் மீண்டும் அரங்கங்களில் வாசிக்க துவங்கிய இவர், 1840ஆம் ஆண்டில் நிறுத்திவிட்டார். இவர், 1853ஆம் ஆண்டில் உயிர் நீத்தார்.  
கார்காசி, இன்றைக்கும் விளைமதிப்பற்றதாக கருதப்படும் கிதார் வாசிக்கும் முறையினை விளக்கும் பொருட்டு ஒரு நூல் இயற்றினார். இவரது முக்கிய படைப்புகள் 25 Etudes op. 60யில் உள்ளன. இவைகளில், வாத்தியதிரனையும் அருமையான இசையையும் ஒன்றாக இணைத்துள்ளார், இவர். இவரது இசை இன்றைக்கும் பெரும்பாலான செம்மிசை கிதார் கலைஞர்கள் வாசிப்பதற்கு இதுவே முக்கிய காரணம் ஆகும்.  
இவருடைய படைப்புகள், பல புகழ்பெற்ற கலைஞர்களாலும் பதிப்பிக்கப்பட்டுள்ளது; இசைக்கப்பட்டு பதிவுசெய்யப்பட்டும் உள்ளது.
# இழைமணியப் பழையோள்

**இழைமணியப் பழையோள்** அல்லது **இழைமணிய முதற்றாய்** என்பது வாழும் மாந்தரின் தாய்வழி மூதாதையர்கள் அனைவருக்கும் பொதுவாக இருந்ததாகக் கருத இடம் தரும் ஒரு பெண் தொன்முது தாயைக் (மூதாயைக்) குறிக்கும் சொற்றொடர். இப்பெண்ணின் இழைமணி மரபுப்பொருளின் (மைட்டோக்கோன்றிய டி.என்.ஏ யின்) ஒரு படியுருதான் வழிவழியாக ஒவ்வொறு தாயிடமிருந்தும் குழந்தைகளுக்குச் சென்று இன்று வாழும் மனிதர்களின் கண்ணறைகளின் உள்ளுறுப்புகளானன இழைமணிகளுக்குள் இருக்கின்றன.  
விவிலியம் கதையில் வரும் ஏவாளின் பெயரைக் கொண்டு இம்மூதாதையப் பெண்ணை *Mitochondrial Eve* (**இழைமணி ஏவாள்**) என்றும் ஆங்கிலத்தில் அழைப்பர். இருந்தாலும் இப்பெண் மாந்தரினத்தின் முதற்பெண்ணல்ல. மாறாக, தொடர்ச்சியாக வந்த மரபுவழியில் இன்றும் **தாய்வழி** வழித்தோன்றல்களைக் கொண்ட *கடைசிப்* பெண் மட்டுமே. இப்பெண்ணின் தாயும் பிற மூதாதையர்களும் வாழ்ந்துள்ளனர். தவிர, இப்பழையோள் வாழ்ந்த நாட்களில் இருந்த மற்ற பெண்களின் வழித்தோன்றல்கள் ஆண் வழியில் வந்து இன்றும் வாழ்ந்து வருகிறார்கள். ஆனால், ஏதோ ஒரு தலைமுறையில் அவர்களின் வழித்தோன்றல்கள் அனைவரும் ஆண்களாக இருக்கும்போது அவர்களுடைய இழைமணிய மரபுப்பொருள் அதற்குமேல் கடக்க முடியாமல் போய்விடுகிறது. எடுத்துக்காட்டாக, வலப்புறம் உள்ள படத்தில் உரோசாப்பூ நிறங்கொண்ட பெண்ணும் நீலநிறம் கொண்ட பழையோளின் தலைமுறையைச் சேர்ந்தவர்தான். ஆனால், அவருக்கு இரண்டு ஆண் மகன்கள் மட்டுமே பிறந்ததால் அவரது இழைமணிய மரபுப்பொருள் இன்று இல்லை, மற்ற வழக்கமான மரபுப்பொருள் இன்றும் இருக்கும்.  
இழைமணியப் பழையோள் எனும் தொன்முது தாய் ஏறத்தாழ 170,000 ஆண்டுகளுக்கு முன் வாழ்ந்த, அல்லது ஏறத்தாழ 8,000 தலைமுறைக்கு முன்பு வாழ்ந்த ஒரு பெண்மணி. இக் காலப்பகுதியானது, ஆப்பிரிக்காவை விட்டு மாந்தர்கள் புலம் பெயர்ந்து சென்றதாக கருதப்படும் 60,000 ஆண்டுகள் என்னும் காலக்கணக்குக்கும் முற்பட்ட காலம். இந்த இழைமணி முதல்தாய் படியுரு ஆணின் ஒய்-நிறப்புரிக்கு (ஒய்-குரோமோசோம்)க்கு இணையான பெண் படிவம். ஆனால் தந்தை வழி வரும் பொது ஆண் படியுரு வேறு காலத்தது (பிற்காலத்தது).
# கண்ணாடி விரியன்

**கண்ணாடி விரியன்** (Russel's Viper, *Daboia russelii*) என்பது நச்சுத் தன்மை கொண்ட பாம்பு. இவை ஆசியாவில் குறிப்பாக இந்தியத் துணைக்கண்டம் முழுவதிலும், தென்கிழக்காசியா, சீனாவின் தெற்குப் பகுதி, தாய்வான் ஆகிய நாடுகளில் காணப்படுகின்றன. இது **பெரும் நான்கு** எனப்படும் நான்கு பாம்புகளில் ஒன்று. இந்தியாவில் பாம்புக்கடியினால் ஏற்படும் உயிரிழப்புகளுக்கு ஏறக்குறைய இவை நான்கே காரணம். கண்ணாடி விரியனுக்கு எட்டடி விரியன் (இப்பாம்பு கடித்தவுடன் எட்டடி எடுத்து வைப்பதற்குள் கடிபட்டவர் இறந்துவிடுவார் என்று அன்று இருந்த நம்பிக்கையை இப்பெயர் காட்டுகிறது), ரத்த விரியன் (இப்பாம்பு கடித்த இடத்தில் மிகுதியாக இரத்தம் வெளியேறும் என்று அக்காலத்திய நம்பிக்கையில் இருந்து வந்தது), கழுதை விரியன் (மந்தமாக இருப்பதால்).
# கண்ணாடி விரியன்

## உடல் தோற்றம்

- தடித்த உடல்; கழுத்தைவிடப் பெரிய முக்கோண-வடிவ தலை.
- தலையின் மேற்பகுதியிலுள்ள செதில்கள் சிறியனவாகவும் அதிக எண்ணிக்கையிலும் உள்ளன.
- பெரிய மூக்குத்துளை உடையதாகவும், கண்மணி செங்குத்தாகவும் உள்ளன.
# கண்ணாடி விரியன்

## நிறம் மற்றும் குறிகள்

- பழுப்பு அல்லது மஞ்சள் கலந்த பழுப்பு நிற உடலுடையது.
- உடலின் நீளவாக்கில் மூன்று வரிசைகளில் தெளிவாகத் தெரியும் பெரிய பழுப்பு (அல்லது கருப்பு) வட்ட (அல்லது நீள்வட்ட) குறிகள் காணப்படுகின்றன. இந்தக்குறிகள் ஒன்றுடன் மற்றொன்று சங்கிலி போல் இணைந்தோ அல்லது தனித்தனியாகவோ காணப்படுகின்றன.
- உச்சந்தலைப்பகுதியில் முக்கோண வடிவ வெள்ளை நிறக்குறி உள்ளது. கண்ணுக்கு கீழேயும் பக்கவாட்டிலும் முக்கோண வடிவ கருங்குறிகள் உள்ளன.
- உடலின் கீழ்ப்பகுதி வெண்மையாகவும் பிறை-வடிவக் குறிகளுடனும் காணப்படுகிறது.
# கண்ணாடி விரியன்

## நச்சு

விரியன் பாம்பின் நச்சு குருதிச் சிதைப்பானாகும். ஆகவே மருத்துவர்கள் இரத்தம் உறையும் நேரம் மற்றும் இரத்தம் வழியும் நேரம் ஆகியவற்றை மணிக்கொரு முறைச் சோதிப்பர். இது மிகவும் கொடிய விஷம் ஆகும். ஆறு மணி நேரத்தில் உயிரிழக்க நேரிடும்.
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

விக்கிப்பீடியாவுக்குத் தமிழ் வலைப்பதிவர்கள் ஆற்றக்கூடிய பங்களிப்புகளை விளக்கி ஒரு கூட்டம் நடைபெற்றது.  
நாள்: சூன் 13, 2009 மாலை 6.30 - 8.30 மணி.  
இடம்: கிழக்குப் பதிப்பகம்  
முகவரி: New Horizon media,
எண்.33/15, எல்டாம்ஸ் ரோடு,
ஆழ்வார்ப்பேட்டை,
சென்னை - 600 018
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## நிகழ்ச்சி நிரல்

1. விக்கிப்பீடியா, துணைத் திட்டங்கள் அறிமுகம்.
1. விக்கிப்பீடியா தள வசதிகள் அறிமுகம்.
1. விக்கிப்பீடியாவில் புது கட்டுரை தொடங்குவது எப்படி, படம் சேர்ப்பது எப்படி, பிழை திருத்துவது எப்படி?
1. பிற கேள்விகள், ஐயங்கள், விமர்சனங்களை முன்வைத்தான உரையாடல்கள்.
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## நிகழ்ச்சி நிரல்

### முன்வைக்கப்பட்ட விமர்சனங்கள்

1. தமிழ் விக்கிப்பீடியா எழுத்து நடை: கிரந்தக் கொள்கை, இலங்கைத் தமிழ் பயன்பாடு, கலைச்சொல் பயன்பாடு கருத்து வேறுபாடுகள்.
1. ஆங்கில விக்கிப்பீடியாவில் தமிழ் சமூகம் சார் கட்டுரைகளில் உள்ள விரும்பத்தகா சாய்வு. (குழலியின் வலைப்பதிவு, ஆலமரத்தடியில் நாம் இட்ட கருத்துகளை ஒட்டி பதில் அளித்தேன். தமிழர் நலம் நாடுபவர்கள் மிகுதியாக வந்து தொடர்ந்து பொறுமையோடு பங்களிப்பது ஒரு நல்ல வழிமுறையாகத் தெரிவித்தேன்)
1. உதவிப் பக்கங்களின் போதாமை. புதுப் பங்களிப்பாளர்களுக்கு கண்ணைக் கட்டி காட்டில் விட்டது போன்ற நிலைமை. (இதனை ஒத்துக் கொண்டேன். இதில் நாம் கவனம் செலுத்த வேண்டும்)  
25 பேர் அளவில் கலந்து கொண்டனர். நிகழ்வு மிகுந்த பயன் அளித்ததாகத் தெரிவித்தனர்.
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## கலந்து கொண்டோர்

1. தமிழ் வலைப்பதிவர்கள்: லக்கிலுக், டோண்டு ராகவன், அக்னிபார்வை, Srivathsan முதலியோர்.
1. கிழக்குப் பதிப்பக எழுத்தாளர்கள் பாலு சத்யா, sujatha, முத்துக்குமார், மருதன்.
1. குங்குமம், தீக்கதிர் சார்ந்த இதழாளர்கள்.
1. யக்ஞா - ஆய்வாளர், தமிழ்க் கணிமை ஆர்வலர்.
1. உமா
1. நிர்மலா
1. மற்றும் பலர் :) (செல்வம் தமிழ், உங்களிடம் உள்ள விவரங்களைப் பகிர இயலுமா? நன்றி)
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## ஒருங்கிணைப்பாளர்கள்

1. மருத்துவர். புருனோ
1. பரிதிமதி
1. செல்வம் தமிழ்
1. அருநாடன்
1. ரவி
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## நிகழ்வு ஏற்பாட்டாளர்கள்

நிகழ்வை முன்மொழிந்து இடம், கருவிகள் ஆதரவு வழங்கிய கிழக்கு பதிப்பகம் நிறுவனத்தாருக்கு நன்றி. குறிப்பாக, பெரும் ஆர்வமும் ஒருங்கிணைப்பும் நல்கிய NHM மென்பொருள் பிரிவு மேலாளர், K. S. Nagarajan.
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## விளம்பர ஆதரவாளர்கள்

தங்கள் தளத்தில் அறிவிப்பு தந்து நிகழ்வு பற்றிய தகவலைப் பரப்ப உதவியோருக்கு நன்றி.  
- திரட்டி
- சங்கமம்
- தமிழ்மணம்
- நெல்லைத்தமிழ்
# விக்கிப்பீடியா:சூன் 13, 2009 வலைப்பதிவர்களுக்கான விக்கிப்பீடியா அறிமுகக் கூட்டம்

## கூட்டத்துக்கான அறிமுகம்

இந்திய மொழிகளில் இந்திக்கு அடுத்து தமிழ்தான் இணையத்தில் அதிக அளவு இடம் பெற்றிருக்கிறது. 5,000-க்கும் மேற்பட்ட தமிழ் வலைப்பதிவுகள் உள்ளன. ஆனால், இந்தத் தமிழ் உள்ளடக்கம் பெருமளவு பக்கச் சார்புடையதாகவும், கருத்து சார்ந்ததாகவும், அரசியல்-திரைப்படம்-சமையல்-ஆன்மிகம்-கிரிக்கெட் என்று குறுகிய வட்டத்தில் உழல்வதாகவும் உள்ளது. கல்வி நோக்கில் ஒரு தலைப்பு குறித்துத் தேடினால், தகவலை முன்வைத்து நடுநிலையுடன் எழுதப்பட்ட விரிவான கட்டுரைகள் குறைவே.  
ஆங்கிலத்தில் இந்தத் தேவையை நிறைவு செய்ய ஏராளமான தளங்கள் உள்ளன. அவற்றில் முதன்மையானது ஆங்கில விக்கிபீடியா. ஆனால், தமிழ்நாட்டில் ஒரு கலைக்களஞ்சிய ஆங்கிலக் கட்டுரையைப் புரிந்து பயன்படுத்தும் மக்கள் 30 விழுக்காடாவது இருப்பார்களா என்பது கேள்விக்குரியது.  
ஆங்கிலம் போல் தமிழில் ஏராளமான தகவல் தளங்கள் இல்லை. தமிழ் விக்கிபீடியா மட்டுமே ஒரே ஒருங்கிணைந்த தகவல் தளமாக இருப்பதால், தமிழ் விக்கிபீடியாவை வளர்க்க வேண்டியது முக்கியம். கடந்த 5 ஆண்டுகளாகச் செயல்பட்டு வரும் தமிழ் விக்கிபீடியாவில் 18,000+ கட்டுரைகளே உள்ளன. இவற்றில் குறிப்பிடத்தக்க அளவு குறுங்கட்டுரைகள். இன்னும் பல முக்கிய துறைகளைக் குறித்து அடிப்படைக் கட்டுரைகள்கூட இல்லை. குறைந்தது ஒரு இலட்சம் கட்டுரைகளாவது இருந்தாலே ஒரு குறைந்தபட்ச பயனை நல்க இயலும்.  
தமிழ் விக்கிபீடியாவுக்குப் பங்களிக்க இருக்கும் மிகப் பெரிய தடைகள்:  
- கணினியில் தமிழில் எழுதத் தெரியாமை.
- தமிழில் கோர்வையாகக் கட்டுரை எழுத இயலாமை.
- இணையம் குறித்த அடிப்படை அறிவின்மை. வலையில் எழுதும் பழக்கமின்மை.
- சரியான கணினி, இணைய வசதிகள் இல்லாமை.  
தமிழ் வலைப்பதிவர்கள், இந்தத் தடைகளைக் கடந்தவர்கள். பல நாடுகளில் இருந்து பல துறைகள் குறித்து எழுதக்கூடியவர்கள். எனவே, வலைப்பதிவர்களிடம் இருந்து பெரிய அளவில் பங்களிப்புகளை எதிர்ப்பார்க்கிறோம். இருப்பினும், ஏறத்தாழ பத்து தமிழ் வலைப்பதிவர்கள் மட்டுமே தமிழ் விக்கிபீடியாவுக்கு பங்களித்து வருகிறார்கள். வலைப்பதிவர்கள் பங்களிப்பதற்கான தடைகள்:  
- பிளாகர், வேர்டுபிரெசு போல மீடியாவிக்கி மென்பொருள் பயன்படுத்த இலகுவாக இல்லாமை.
- வலைப்பதிந்தால் மறுமொழிகள், நண்பர்கள், ஊடக வாய்ப்புகள் என்று பயன்கள் கிட்டுவது போல விக்கிபீடியாவுக்குப் பங்களிப்பதால் தனக்கு என்ன நன்மை கிடைக்கும் என்ற கேள்வி.
- விக்கிபீடியா செயல்படும் தன்மை பற்றி தெளிவின்மை. (நான் எழுதும் கட்டுரையை இன்னொருவர் எப்படித் திருத்தலாம், திருத்தினால் நான் எழுதியது வீணாகாதா, விக்கிபீடியா நடுநிலையானதா, மற்ற பங்களிப்பாளர்களிடம் மல்லுக்கட்டி நேரம் போகுமா, ஆங்கில விக்கிபீடியா போல் இங்கும் பிரச்னை வருமா... போன்ற கேள்விகள்.)  
வலைப்பதிவர்கள் மனத்தில் இருக்கும் இக்கேள்விகளுக்கு விடை அளிக்கும் முகமாகவும், கூடிய பங்களிப்புகளை வேண்டியும் இந்தக் கூட்டம் நடைபெறும். கூட்டத்தின் நிகழ்ச்சி நிரல்:  
- விக்கிமீடியா திட்டங்கள் அறிமுகம்.
- விக்கிபீடியாவில் கட்டுரை எழுதுவது எப்படி? ஒரு பத்து நிமிட அறிமுகம்.
- விக்கிபீடியாவுக்கு வலைப்பதிவர்கள் எப்படிப் பங்களிக்கலாம்?
- கேள்வி-பதில், கலந்துரையாடல்.  
இந்தக் கூட்டத்தில் கலந்து கொண்ட பிறகு, மேலதிகப் பயிற்சி பெற விரும்புபவர்கள் சூன் 14, சென்னையில் நடக்கும் விக்கிபீடியா பட்டறையிலும் கலந்து கொள்ள வரவேற்கிறோம். விவரங்களுக்கு
விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை பார்க்கவும்.
# பிலோ இருதயநாத்

**பிலோ இருதயநாத்** (1916 1992 செப்டம்பர் 2) இந்தியாவில் உள்ள பல்வேறு ஆதிவாசிகளையும் நாடோடிகளையும் நேரில் சென்று சந்தித்து அவர்கள் வாழ்க்கை முறை பற்றி அறிந்து கொண்டு அதை தமிழ் இலக்கியங்களுடன் ஒப்பிட்டு கட்டுரைகள் எழுதியவர் ஆவார். இவர் மைசூரில் பிறந்து சென்னையில் வளர்ந்தவர். சென்னையில் ஒரு பள்ளியில் தமிழ் ஆசிரியராக இருபத்தைந்து ஆண்டுகாலம் பணி செய்திருக்கிறார். இந்தியா முழுவதும் மிதிவண்டியில் சுற்றியலைந்தவர் என்பது இவரது தனிச்சிறப்பு. பயண நாட்களில் மிதிவண்டியை மரத்தின் ஒரத்தில் நிறுத்தி மிதிவண்டியின் சுமைதளத்தை (கேரியரை) மரத்தோடு இணைக்கும் பலகையை போட்டு படுத்து உறங்குவார் .
# பிலோ இருதயநாத்

## ஆக்கங்கள்

இவர் இந்தியாவில் மானுடவியல் ஆய்வுகளின் முன்னோடி ஆவார். பிலோ இருதயநாத் தமிழிலும் ஆங்கிலத்திலும் ஐந்தாயிரத்திற்கும் மேற்பட்ட கட்டுரைகளை அறுபதிற்கும் மேற்பட்ட இதழ்களில் எழுதியுள்ளார்.
# பிலோ இருதயநாத்

## விருதுகள்

- 1960களில் தமிழக அரசின் நல்லாசிரியர் விருது
- 1978ல் இந்திய அரசின் நல்லாசிரியர் விருது
# பிலோ இருதயநாத்

## சில புத்தகங்கள்

இவர் 29 புத்தகங்களையும் எழுதியிருக்கிறார், அவற்றுள் சில:  
1. அறிவியல் பூங்கா, 1967, இளங்கோ பதிப்பகம், சென்னை.
1. ஆதிவாசிகள், 1961 கலைமகள் காரியாலயம், சென்னை.
1. ஆதிவாசிகள் மறைந்த வரலாறு, 1977 தமிழ் செல்வி நிலையம், சென்னை.
1. இமயமலை வாசிகள், 1967 மல்லிகை பதிப்பகம், சென்னை. (திபேத்தியர், தோலி மலைவாசிகள், இமயமலைப் பாங்கினியர்கள், நேபாளவாசி குர்க்கானியர்)
1. ஏழைகளின் குடும்பக்கலை, 1965, அன்னை நிலையம், சென்னை 17.
1. காட்டில் என் பிரயாணம், 1967, இளங்கோ பதிப்பகம், சென்னை.
1. காட்டில் கண்ட மர்மம், 1984 வானதி பதிப்பகம், சென்னை.
1. காட்டில் மலர்ந்த கதைகள், 1984 வானதி பதிப்பகம், சென்னை.
1. காடு கொடுத்த ஏடு, 1965 ஆகத்து, கலைமகள் காரியாலயம், சென்னை-4.
1. குறிஞ்சியும் நெய்தலும், தென்றல் நிலையம், சிதம்பரம்
1. கோயிலும் குடிகளும், தென்றல் நிலையம், சிதம்பரம்
1. கோயிலைச் சார்ந்த குடிகள், தென்றல் நிலையம், சிதம்பரம்
1. கேரளா ஆதிவாசிகள், 1989 வானதி பதிப்பகம், சென்னை.
1. கொங்கு மலைவாசிகள், 1966 மே, மல்லிகைப் பதிப்பகம், சென்னை.
1. பழங்குடிகள், 1978 தமிழ் செல்வி நிலையம், சென்னை.
1. மக்கள் வணங்கும் ஆலயம், 1965, அன்னை நிலையம், சென்னை 17.
1. மேற்கு மலைவாசிகள், 1979 மல்லிகை பதிப்பகம், சென்னை
1. தமிழக ஊர்களின் தனிச்சிறப்பு, தென்றல் நிலையம், சிதம்பரம்.
1. நீலகிரி படகர்கள், 1965 மே, மல்லிகைப் பதிப்பகம், சென்னை.
1. யார் இந்த நாடோடிகள், 1985 வானதி பதிப்பகம், சென்னை
# பிலோ இருதயநாத்

## மறைவு

இவர் 02-செப்டம்பர் 1992 ஆம் ஆண்டு இயற்கை எய்தினார்.
# விக்கிப்பீடியா:முதற்பக்கக் கட்டுரைகள்/சூன் 7, 2009

கணிதத்தில் மெர்சென் எண், **மெர்சென் பகாத்தனி** (Mersenne prime) என இரண்டு கருத்துகள் உள்ளன. மெர்சென் எண் என்பது இரண்டின் அடுக்கு எண் கழித்தல் ஒன்று (இரண்டடுக்குக்கு ஒன்று குறை) என்னும் வடிவில் எழுதத்தக்க ஒரு நேர்ம முழு எண்.:
:<math> M_n=2^n-1.\,</math>
மேற்கண்டவாறு எழுதத்தக்க மெர்சென் எண் பகா எண்ணாக (பகாத்தனியாக) இருந்தால் அதனை மெர்சென் பகாத்தனி என்று வரையறை செய்வர். எடுத்துக்காட்டாக <math> M_3=2^3-1=7 </math> என்பது <math> M_3 </math> என்று அழைக்கப்படும், 7 என்னும் மதிப்பு கொண்ட, பகா எண். ஆனால் <math> M_4=2^4-1=15 </math> என்பது <math> M_4 </math> என்று அழைக்கப்படும், 15 என்னும் மதிப்பு கொண்ட, *மெர்சென் எண்*, ஆனால் *பகா எண் அல்ல*. ஏனெனில் 15 என்பதை 3x5 என எழுதலாம். அது ஒரு வகுபடும் எண். இதுகாறும் (2008 ஆண்டு வரை) மொத்தம் 46 மெர்சென் பகாத்தனிகள்தாம் கண்டுபிடிக்கப்பட்டுள்ளன. இன்று அறியப்பட்டுள்ள பகா எண்களிலேயே மிகப்பெரிய பகா எண் ஒரு மெர்சென் பகா எண்ணாகும்: 2<sup>43,112,609</sup> − 1. முன்னர் கண்டுபிடித்த மெர்சென் பகாத்தனிகள் போலவே இதுவும் இணையவழி மெர்சென் பெருந்தேடல் (Great Internet Mersenne Prime Search) (GIMPS), “கிம்ப்”, என்னும் திட்டத்தினூடாக கூட்டுழைப்பில் கண்டுபிடித்ததாகும்.
---  
**உ. வே. சாமிநாதையர்** (1855–1942) (உ.வே.சா, தமிழ் தாத்தா) சிறந்த தமிழறிஞர்களில் ஒருவர். பலராலும் மறக்கப்பட்டு அழிந்துபோகும் நிலையிலிருந்த பண்டைத் தமிழ் இலக்கியங்கள் பலவற்றைத் தேடி அவற்றை அச்சிட்டு பதிப்பித்தவர். இவரது அச்சுப்பதிப்பிற்கும் பணி தமிழ் இலக்கியத்தின் தொன்மையும், செழுமையும் எல்லோராலும் அறியும்படி வெளிக்கொண்டுவர பெரிதும் உதவியது. உ.வே.சா அவர்கள் 90 ற்கும் அதிகமான புத்தகங்களை அச்சுப்பதிப்பதித்தது மாத்திரமன்றி 3000 ற்கும் அதிகமான ஏட்டுச்சுவடிகள், கையெழுத்துப்பிரதிகள் ஆகியவற்றை சேகரித்தும் இருந்தார்.
# விக்கிப்பீடியா:உங்களுக்குத் தெரியுமா/சூன் 7, 2009

- ஐக்கிய அமெரிக்காவில் 32% மக்கள் **உடற் பருமன்** கூடியவர்கள், இந்தியாவில் 5% மக்களும், தமிழ்நாட்டில் **22%** மக்களும் உடற்பருமன் கூடியவர்கள்.
- உலகில் 4% **மொழிகள்** 96% மக்களால் பேசப்படுகின்றன, முதல் 20 மொழிகளை 3.2 பில்லியன் மக்கள் அல்லது அரைவாசி மக்கள் பேசுகின்றனர்.
- **வொல்பிராம் அல்பா** என்பது பல கணிதவியல், அறிவியல், நுட்ப கேள்விகளுக்கு துல்லியமாக (ஆங்கிலத்தில் மட்டும்) பதிலளிக்க கூடிய ஒர் இணைய கேள்வி-பதிலளி இயந்திரம் ஆகும்.
- இந்தியாவில் ஏப்ரல் 2009 இல் **403** மில்லியன் **கைபேசி** பயனர்களும், 37 மில்லியன் நில இணைப்பு பயனர்களும் இருக்கிறார்கள்.
- **உரோசா முத்தையா ஆராய்ச்சி நூலகம்** என்பது சென்னை தரமணியில் அமைதுள்ள 120,00 மேற்பட்ட தமிழ் நூல்கள், இதழ்கள், பத்திரிகைகள், துண்டறிக்கைகள், விளம்பரங்கள் ஆகியவற்றைக் கொண்ட ஒரு நூலகம் ஆகும்.
# ஜனனி ஜனநாயகம்

**ஜனனி (ஜான்) ஜனநாயகம்** என்பவர் பிரித்தானியத் தமிழரும், வங்கித் தொழில் நெறிஞரும், மனித உரிமைச் செயற்பாட்டாளரும், அரசியல்வாதியும் ஆவர். இவர் 2009 இல் இடம்பெற்ற ஐரோப்பிய நாடாளுமன்றத் தேர்தலில் லண்டன் பகுதியில் இருந்து சுயேச்சையாகப் போட்டியிட்டார். இவர் புலம்பெயர் ஈழத்தமிழர்களின் ஆதரவில் போட்டியிட்டார். 2009, ஜூன் 8 இல் நடந்த தேர்தலில் இவர் 50,000 வாக்குகளைப் பெற்றிருந்தும், வெற்றி பெறத் தவறினார்.
# ஜனனி ஜனநாயகம்

## வாழ்க்கைக் குறிப்பு

இலங்கையின் யாழ்ப்பாணத்தைப் பிறப்பிடமாகக் கொண்ட ஜனனி, தனது பெரும்பாலான இளமைக் காலத்தை நைஜீரியாவிலும், சாம்பியாவிலும் கழித்தார். இவரின் பெற்றோர் அங்கு ஆசிரியத் தொழிலாற்றி வந்தனர். பின்னர் பெற்றோருடன் ஐக்கிய இராச்சியத்திற்கு குடிபெயர்ந்தார். மான்செஸ்டர் பல்கலைக்கழகத்தில் கல்வி பயின்று கணினியியலில் சிறப்புப் பட்டத்தைப் பெற்றார். பின்னர் லண்டன் இம்பீரியல் கல்லூரியில் பிரயோக கணிதத்தில் முதுமாணிப் பட்டத்தையும், இன்சீட் வர்த்தகக் கல்லூரியில் வர்த்தக முகாமைத்துவத்தில் முதுமாணிப் பட்டத்தையும் பெற்றார்.
# ஜனனி ஜனநாயகம்

## தொழில் நெறிஞராக

கணினித் துறையில் சிலகாலம் ஆய்வு மற்றும் வளர்ச்சியில் ஈடுபட்டிருந்த ஜனனி, பின்னர் வங்கி முகாமைத்துவத்தில் நாட்டம் கொண்டார். தற்போது இவர் முன்னணி இத்தாலிய வங்கியொன்றின் திட்ட முகாமையாளராக லண்டனிலும், ஜெர்மனியிலும் பணிபுரிகிறார்.
# ஜனனி ஜனநாயகம்

## சமூக சேவகராக

1995ஆம் ஆண்டில் HURT என்ற பெயரில் மனித உரிமை இயக்கம் ஒன்றை ஆரம்பித்தார். அத்துடன் இனவழிப்புக்கு எதிரான தமிழர் என்ற அமைப்பின் முக்கிய உறுப்பினராகவும் செயற்படுகிறார்.
# ஜனனி ஜனநாயகம்

## ஐரோப்பிய நாடாளுமன்ற வேட்பாளர்

2009இல் ஐரோப்பிய நாடாளுமன்றத்திற்கான தேர்தல்களில் ஜனனி லண்டன் நகர சுயேச்சை வேட்பாளராக நின்றார். பின்வரும் முக்கிய கோரிக்கைகளை முன்வைத்து இவர் தேர்தல் களத்தில் இறங்கினார்:
- மனித உரிமைகள் மற்றும் தனிநபர் சுதந்திரம்
- Financial transparency and effective regulation
- Equality and diversity
- Small Businesses and entrepreneurship
- Ethical foreign policy
- Animal welfare  
இவருக்கு பெரும்பாலான புலம் பெயர்ந்த தமிழர்கள் ஆதரவு தெரிவித்திருந்தனர். பிரபல பாடகி மாதங்கி அருள்பிரகாசம் (எம்.ஐ.ஏ.) ஆதரவு தெரிவித்திருந்தார். ஆனாலும் ஐரோப்பிய நாடாளுமன்றத்துக்கு இவர் தெரிவாகவில்லை. ஐரோப்பிய நாடாளுமன்ற தேர்தல் வரலாற்றிலேயே, ஒரு சுயேச்சை வேட்பாளருக்கு இவ்வளவு வாக்குகள் இதுவரை கிடைத்ததில்லை என்று தெரிவிக்கப்படுகின்றது. அத்துடன் அனைத்து சுயேச்சை வேட்பாளர்களும் மொத்தமாக பெற்ற வாக்குகளை விட 2 மடங்கு அதிக வாக்குகளையும் ஜனனி பெற்றுள்ளார்.  
லண்டன் பகுதியில் எட்டு எம்.பி. இடங்கள் உள்ளன. இதில், 3 இடங்களை கன்சர்வேட்டிவ் கட்சியும், ஆளும் தொழிற் கட்சி 2 இடங்களையும் பெற்றன. லிபரல் மக்களாட்சிக் கட்சி, பசுமைக் கட்சி, இங்கிலாந்து சுயேச்சைக் கட்சி ஆகியோருக்குத் தலா ஓர் இடம் கிடைத்தது.  
ஒவ்வொரு லண்டன் லண்டன் தன்னாட்சி நகரங்களில் (*London borough*) ஜனனி பெற்ற வாக்குகள்:  
| align=பார்க்கிங், டாகென்ஹாம் | 386 | 1.08% | 10<sup>வது</sup> | align=ஹாமர்சிமித் & ஃபூலம் | 140 | 0.35% | 13<sup>வது</sup> | align=லூவிஷாம் | 1,992 | 3.76% | 8<sup>வது</sup> |
| --- | --- | --- | --- | --- | --- | --- | --- | --- | --- | --- | --- |
| align=பார்னெட் | 1,234 | 1.51% | 8<sup>வது</sup> | align=ஹாரிங்கி | align=நியூஹம் | 3,520 | 7.40% | 3<sup>வது</sup> |  |  |  |
| align=பெக்சிலி | 378 | 0.62% | 11<sup>வது</sup> | align=ஹரோ | 6,856 | 11.00% | 3<sup>வது</sup> | align=ரெட்பிரிட்ஜ் | 4,910 | 7.81% | 6<sup>வது</sup> |
| align=பிரெண்ட் | 4,867 | 8.33% | 5<sup>வது</sup> | align=ஹாவரிங் | 203 | 0.33% | 13<sup>வது</sup> | align=தேம்ஸ் மீதான ரிச்மண்ட் | 147 | 0.28% | 13<sup>வது</sup> |
| align=புரொம்லி | 619 | 0.71% | 9<sup>வது</sup> | align=ஹிலிங்டன் | align=சவுத்வார்க் | 163 | 0.30% | 13<sup>வது</sup> |  |  |  |
| align=காம்டன் | 121 | 0.26% | 15<sup>வது</sup> | align=ஹவுன்சுலோ | 1,054 | 2.09% | 8<sup>வது</sup> | align=சட்டன் | 1,664 | 3.40% | 7<sup>வது</sup> |
| align=குரோய்டன் | 3,128 | 3.87% | 8<sup>வது</sup> | align=இஸ்லிங்டன் | 128 | 0.30% | 15<sup>வது</sup> | align=டவர் ஹாம்லெட்ஸ் | 109 | 0.24% | 16<sup>வது</sup> |
| align=ஈலிங் | 4,716 | 6.51% | 6<sup>வது</sup> | align=கென்சிங்டன், செல்சி | 70 | 0.26% | 15<sup>வது</sup> | align=வால்த்தம் ஃபொரெஸ்ட் | 1,493 | 2.86% | 8<sup>வது</sup> |
| align=என்ஃபீல்ட் | 1,194 | 1.83% | 8<sup>வது</sup> | align=தேம்ஸ் மீதான கிங்ஸ்டன் | 2,150 | 5.16% | 6<sup>வது</sup> | align=வான்ட்ஸ்வர்த் | 928 | 1.35% | 8<sup>வது</sup> |
| align=கிரீனிச் | 773 | 1.53% | 9<sup>வது</sup> | align=லாம்பெத் | 176 | 0.31% | 14<sup>வது</sup> | align=வெஸ்ட்மின்ஸ்டர் | 100 | 0.27% | 16<sup>வது</sup> |
| align=ஹாக்னி | align=மேர்ட்டன் | 3,960 | 7.95% | 6<sup>வது</sup> | align=லண்டன் நகரம் | 4 | 0.19% | =14<sup>வது</sup> | } |  |  |
# இனவழிப்புக்கு எதிரான தமிழர்

**இனவழிப்புக்கு எதிரான தமிழர்** (*Tamils Against Genocide*) என்பது ஒரு அரச-சார்பற்ற நிறுவனம். இது ஐக்கிய அமெரிக்காவின் மேரிலாந்து மாநிலத்தில் கொலம்பியா நகரில் இயங்குகின்றது. 2009 ஆம் ஆண்டில் ஆரம்பிக்கப்பட்ட இந்நிறுவனம் இலங்கையின் வடக்கு மாகாணத்தில் இலங்கைத் தமிழர் இனப்படுகொலைக்கு எதிராகவும் ஈழப்போருக்கு எதிராகவும் குரல் கொடுத்து வருகிறது. இலங்கையில் பல்லாயிரக்கணக்கான தமிழரை ஈழப்போரின் போது படுகொலை செய்ததாக மனித உரிமை மீறல் குற்றச்சாட்டுக்களை சுமத்தி இரண்டு இலங்கை அதிகாரிகளுக்கு எதிராக இவ்வமைப்பு அமெரிக்காவில் வழக்குத் தொடுத்தது. இவர்களது வழக்குரைஞராக அமெரிக்காவின் புகழ் பெற்ற வழக்கறிஞர் புரூஸ் பெயின் அமர்த்தப்பட்டார்.
# சுயேச்சை (அரசியல்)

அரசியலில், **சுயேச்சை** (*independent*) எனப்படுபவர் எந்த ஒரு அரசியல் கட்சியையும் சாராத நிலையில் போட்டியிடும் ஒரு அரசியல்வாதி ஆவார். இவர்கள் பொதுவாக ஒரு நாட்டின் முக்கிய அரசியல் கட்சிகளுக்கிடையேயான கொள்கை வேறுபாடுகளுக்கு நடுவில் நிற்பவர்களாக இருப்பர் அல்லது அரசியல் கட்சிகள் முக்கியமாகக் கருதாத சில பிரச்சினைகளை முன்னெடுத்து தேர்தலில் போட்டியிடுவார்கள். வேறு சிலர் அரசியல் கட்சி ஒன்றுடன் இணைந்தவர்களாக, ஆனால் அக்கட்சியின் சின்னங்களுக்குக் கீழே போட்டியிட விரும்பாதவர்களாக இருப்பார்கள். இன்னும் சில சுயேச்சை வேட்பாளர்கள் ஒரு பொது அமைப்பில் அங்கம் வகிப்பதற்காக அரசியல் கட்சி ஒன்றைத் தோற்றுவித்து சுயேச்சைக் குழுவாகப் போட்டியிடுவர்.
# சுயேச்சை (அரசியல்)

## இந்தியா

இந்தியாவில் நாடாளுமன்றம், சட்டமன்றம் போன்றவற்றிற்கு சுயேட்சைகள் பலர் தேர்ந்த்தெடுக்கப்படுகின்றனர். இந்தியாவின் முதல் பொதுத் தேர்தலிலுக்குப் பிறகு 1952 இல் அமைந்த மக்களவையில் ஆளும் கட்சியான இந்திய தேசிய காங்கிரசுக்கு அடுத்து மிகப்பெரிய எண்ணிக்கையில் அதாவது 36 சுயேட்சை உறுப்பினர்கள் மக்களவையில் இருந்தனர். முதல் ஐந்து மக்களவைகளில் 15 அல்லது அதற்கு மேற்பட்ட சுயேட்சைகள் இருந்தனர். நெருக்கடி நிலைக்குப் பிறகு அமைந்த 1977 மக்களவையில் சுயேட்சைகளின் எண்ணிக்கை ஏழாக சரிந்தது. 1980 இல் அது மேலும் குறைந்து நான்கு பேர் மட்டுமே தேர்ந்தெடுக்கப்பட்டனர். 1991 இல் ஒரே ஒரு சுயேட்சை மட்டுமே மக்களவைக்குத் தேர்ந்தெடுக்கபட்டார். 1996 தேர்தலில் சுயேட்சைகளில் எண்ணிக்கை 11 ஆக உயர்ந்தது. 2014 மக்களவையில் சுயேட்சைகளின் எண்ணிக்கை மூன்றாக சரிந்தது. 2019 தேர்தலில் நான்கு சுயேட்சைகள் தெரிவுபெற்றனர்.
# அலால்

**அலால்** அல்லது **ஹலால்** (அரபி:حلال, ஆங்கிலம்:Halal ) அரபு மொழிச் சொல், சரியத் சட்டப்படி அனுமதிக்கப்பட்ட எந்தவொரு பொருள் அல்லது செயல் போன்றவற்றை குறிப்பதாகும்.இதன் எதிர்ச்சொல் ஹராம் ஆகும். இச்சொல் மிகப்பரவலாக இசுலாமியரின் சரியத் சட்டத்திற்குட்பட்ட உணவுப் பொருள் பயன்பாட்டில் பயன்படுத்தப்படுவதாகும். (الشريعة الإسلامية).  
உலகளவில் 70% இசுலாமிய பெருமக்கள் இந்த அலால் முறையில் செய்யப்பட்ட உணவு வகைகளை உட்கொள்கின்றனர். மற்றும் உலகளாவிய நடப்பு அலால் வணிகம் $580 பில்லியன் தொழிற்துறைகளைக்க் கொண்டுள்ளன.
# அலால்

## "அலால்" என்ற சொல்

இச் சொல் அரபி பேசும் மக்கள் மற்றும் அரபி பேசா மக்கள் என இருவரிடமும் வேறு பட்டு பயன்படுத்தபடுகின்றது.  
;அரபு பேசும் நாடுகள்
அரபு மொழி பேசும் நாடுகளில் இச்சொல் இசுலாமியச் சட்டப்படி *அனுமதிக்கப்பட்ட எந்தவொரு பொருளும்* என்ற பொருள் கொண்ட சொல்லாக வழங்குவதாகவும் ஹராம் என்ற சட்டத்திற்கு நேர்பொருளைக் கொண்டதாகவும் அழைக்கப்படுகின்றது. இச்சட்டம் தனி மனித ஒழுக்கம், பேச்சுத் தொடர்பு, உடையணிதல், நன்னடத்தை, வழக்கமரபு மற்றும் உணவுப் பழக்க விதிமுறைகள் ஆகியவற்றை உள்ளடக்கியது.  
;அரபு பேசா நாடுகள்
அரபு பேசா நாடுகளில், பொதுவாக இச்சொல் குறுகிய பொருளுடைய *இசுலாம் உணவு முறை விதி*யை உணர்த்தும் சொல்லாக, குறிப்பாக *இறைச்சி* மற்றும்* கோழியிறைச்சி* உணவு வகைகளை குறிப்பதற்காக பொதுவாகப் பயன்படுத்தபடுகின்றது.